Diari Oficial de la Generalitat Valenciana


Sumari del DOGV 4143, del 07-12-2001 (2001/11026)

ORDRE de 4 de desembre de 2001, de la Conselleria d'Economia, Hisenda i Ocupació, de modificació de l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions de foment de l'ocupació adreçada a emprenedors.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/12/04/(1)/dof/vci/html**

### Dades del document

Número de DOGV
:   4143

Data del DOGV
:   07-12-2001

Secció del DOGV
:   I. DISPOSICIONS GENERALS

Número del document
:   2001/11202


Data del document
:   04-12-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

ORDRE de 4 de desembre de 2001, de la Conselleria d'Economia, Hisenda i Ocupació, de modificació de l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions de foment de l'ocupació adreçada a emprenedors. [2001/X11796]
  
L'Ordre de 29 de desembre de 2000, de la Conselleria d'Economia, Hisenda i Ocupació (DOGV núm. 3.925, de 25 de gener de 2001), modificada per Ordre de 17 d'abril de 2001, de la mateixa Conselleria (DOGV núm. 3.987, de 26 d'abril), estableix les bases reguladores i el procediment general per a la concessió de subvencions de foment de l'ocupació adreçat a emprenedors.
  
L'adaptació a la normativa comunitària dictada durant l'any 2001 obliga a modificar l'Ordre assenyalada anteriorment per a incloure, en particular, les modificacions operades pel Reglament (CE) 68/2001, de la Comissió, de 12 de gener de 2001, relatiu a l'aplicació dels articles 87 i 88 del Tractat CE a les ajudes a la formació.
  
En virtut d'això, en ús de les facultats conferides per la Llei 5/1983, de 30 de desembre, de Govern Valencià,
  
ORDENE
  
Article 1
  
Es modifica l'article 13.2 b) de l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions de foment de l'ocupació adreçada a emprenedors, amb la redacció següent:
  
«b) Ajudes per a assistència tècnica i formació
  
L'ajuda per a assistència tècnica s'atorgarà, per una sola vegada, per la contractació dels servicis d'un expert, persona física o jurídica de reconeguda solvència i professionalitat, que preste el seu suport a l'empresa en activitats relacionades amb la funció de gerència, i consistirà en una subvenció de fins al 50% del cost de la contractació, impostos exclosos, amb un límit de 1.000 euros (166.386 pessetes) per cada treballadora partícip de l'empresa beneficiària.
  
Així mateix, es concedirà ajuda per a realitzar activitats de formació, que inclourà els cursos que el beneficiari o les treballadores de l'empresa puguen rebre per a obtenir i millorar els seus coneixements sobre la funció de gerència o àrees directives de l'empresa. En tot cas, la quantia de la subvenció no podrà superar el 45% dels costos de la formació de conformitat amb el que disposa el Reglament (CE) núm. 68/2001, de la Comissió, de 12 de gener de 2001, relatiu a l'aplicació dels articles 87 i 88 del Tractat CE a les ajudes a la formació (DO L10 13 de gener de 2001, p20).
  
Els costos subvencionables en les activitats de formació de conformitat amb el que assenyala l'article 4, apartat 7 del Reglament (CE) núm. 68/2001, de la Comissió, assenyalat en el paràgraf anterior, podran ser els següents:
  
- Costos de personal docent.
  
- Despeses de desplaçament del personal docent i dels beneficiaris de la formació.
  
- Altres despeses corrents com ara materials i subministraments.
  
- Amortització dels instruments i equips en proporció a la utilització exclusiva per al projecte de formació que es tracte.
  
- Costos de servicis d'assessoria en relació amb l'acció de formació.
  
- Costos de personal dels participants en el projecte de formació, fins a un import equivalent al dels altres costos subvencionables indicats anteriorment. Només poden tenir-se en compte les hores en què els treballadors han participat realment en la formació, una vegada deduïdes de les hores productives o del seu equivalent.
  
Aquesta ajuda es concedirà per una sola vegada i podrà arribar a la quantitat de 1.000 euros (166.386 pessetes) per cada treballadora receptora de la formació».
  
Article 2
  
Es modifica l'article 19.1 de l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions de foment de l'ocupació adreçada a emprenedors, amb la redacció següent:
  
«1. Podran obtenir la consideració de I + E els projectes empresarials promocionats i/o recolzats per una corporació local o per la Generalitat Valenciana, a fi de crear activitat econòmica i generar llocs de treball en el seu àmbit territorial».
  
Article 3
  
Es modifica l'article 20.1 de l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions de foment de l'ocupació adreçada a emprenedors, amb la redacció següent:
  
«1. Que una corporació local, mitjançant acord plenari i amb referència expressa al projecte empresarial, o bé la Generalitat Valenciana preste el seu suport. S'entendrà que hi ha el referit suport quan es pose a disposició del promotor l'aportació de recursos econòmics i/o materials, com ara infraestructures o servicis que l'ajuden en la posada en pràctica i gestió del negoci. En el cas de la Generalitat Valenciana, s'entendrà que el citat suport es produeix quan el director general del SERVEF emeta un informe favorable de viabilitat del projecte empresarial».
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 4 de desembre de 2001
  
El conseller d'Economia, Hisenda i Ocupació,
  
VICENTE RAMBLA MOMPLET


Còpia Permalink ELI